हर व्यक्ति के अलग-अलग स्ट्रेस प्वाइंट्स होते हैं। यानी तनाव की स्थिति में हर व्यक्ति शरीर के विभिन्न हिस्सों में (टॉक्सिंस स्टोर होने के चलते) दर्द का अनुभव करते हैं, मसलन सिर, पेट, छाती या पैरों में। ऐसा होने पर गहरी सांस भरें और कल्पना करें कि दर्द से पीडि़त अंग में वायु प्रवेश कर रही है। कुछ पल सांस रोककर रखने के बाद कल्पना करें कि उस अंग से वायु के साथ तनाव भी शरीर से बाहर जा रहा है। इस कल्पना के साथ ही श्वास नली से गहरी श्वास छोड़ें। उदाहरण के तौर पर अगर स्ट्रेस के चलते सिर में दर्द है तो गहरी सांस लें और कल्पना करें कि आपके सिर में ऑक्सीजन पहुंच रही है। कुछ सेकंड रुकने के बाद कल्पना करें कि आपके सिर से वायु के साथ तनाव भी बाहर निकल रहा है। कई बार ऐसा करने पर आपका स्ट्रेस कम होगा।